સજાતીય લોકો અને કિન્નરોનું બીજું એક દૂષણ પણ છે જે હજુ મોટા પાયે બહાર નથી આવ્યું પરંતુ તે દેખા દેવા લાગ્યું છે. તેને પશ્ચિમી મિડિયા ‘ગે કન્વર્ઝન’ શબ્દથી ઓળખે છે. અર્થાત્ બીજાને બળજબરીથી ગે (અથવા લેસ્બિયન) બનાવવા. આ વાત હસી કાઢવા જેવી નથી. ઘણા પુરુષો એવા બહાર આવી રહ્યા છે જેમને નાનપણમાં તેમના કોઈ સગા કે મિત્ર દ્વારા જાતીય શોષણનો અનુભવ થયો હોય. હિન્દી ફિલ્મોમાં પુરુષોનું પણ આ પ્રકારે કાસ્ટિંગ કાઉચ થાય છે આવું આજના જાણીતા કલાકાર રણવીરસિંહ, આયુષમાન ખુરાના, પ્રિયાંશુ ચેટર્જી, આશીષ બિસ્ત કહી ચૂક્યા છે.